Document ID: 31990D0049

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 26ης Ιανουαρίου 1990
για την τροποποίηση της απόφασης 89/589/ΕΟΚ που επιτρέπει στην Ομοσπονδιακή Δημοκρατία της Γερμανίας και στην Ελληνική Δημοκρατία να θέσουν περιορισμούς στην εμπορία σπόρων προς σπορά ορισμένων ποικιλιών γεωργικών φυτών
(Το κείμενο στην γερμανική γλώσσα είναι το μόνο αυθεντικό)
(90/49/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 88/380/ΕΟΚ (2), και ιδίως το άρθρο 15 παράγραφοι 2 και 3,
την αίτηση που υπέβαλε η Ομοσπονδιακή Δημοκρατία της Γερμανίας,
Εκτιμώντας:
ότι, σύμφωνα με τις διατάξεις του άρθρου 15 παράγραφος 1 της οδηγίας 70/457/ΕΟΚ, οι σπόροι προς σπορά ή/και φυτά προς φύτευση ποικιλιών γεωργικών φυτών που έγιναν επίσημα αποδεκτά τουλάχιστον κατά τη διάρκεια του 1987 σε ένα τουλάχιστον κράτος μέλος και τα οποία πληρούν τους όρους που προβλέπει η ίδια οδηγία, δεν υπόκεινται από τις 31 Δεκεμβρίου 1989 σε κανένα περιορισμό εμπορίας εντός της Κοινότητας ως προς την ποικιλία·
ότι, εντούτοις, το άρθρο 15 παράγραφος 2 της οδηγίας 70/457/ΕΟΚ προβλέπει, στις περιπτώσεις που αναφέρονται στο άρθρο 15 παράγραφος 3, ότι είναι δυνατόν να επιτραπεί σε ένα κράτος μέλος, μετά από αίτησή του, να απαγορεύσει την εμπορία σπόρων προς σπορά και φυτών προς φύτευση ορισμένων ποικιλιών·
ότι με την απόφαση 89/589/ΕΟΚ (3), η Επιτροπή επέτρεψε στην Ομοσπονδιακή Δημοκρατία της Γερμανίας να περιορίσει την εμπορία σπόρων προς σπορά ορισμένων ποικιλιών αραβοσίτου με δείκτη FAO (Οργανισμός τροφίμων και γεωργίας) ωριμότητας ανώτερης από 350, διότι είναι γνωστό ότι αυτές οι ποικιλίες δεν είναι, προς το παρόν, κατάλληλες για να καλλιεργούνται στη Γερμανία (άρθρο 15 παράγραφος 3 στοιχείο γ) δεύτερη περίπτωση οδηγίας 70/457/ΕΟΚ·
ότι προφανώς μία ποικιλία δεν περιελήφθη στον κατάλογο αυτών των ποικιλιών αραβοσίτου που αναφέρεται στην απόφαση 89/589/ΕΟΚ και ότι αυτή η παράλειψη πρέπει να ρυθμιστεί·
ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στην απόφαση 89/589/ΕΟΚ στον κατάλογο των ποικιλιών του Zea mays L. (αραβόσιτος) στο άρθρο 1 παράγραφος 2, η λέξη «Pablo» τίθεται μετά τη λέξη «Otello».
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 26 Ιανουαρίου 1990.

Labels: 3
18
6